English: I'd like to thank Dr Lloyd for the interesting sermon and lecture. I agree with most of what he says. There is agreement on where we are and what we want to try and do. Rather than trading some facts and figures about what we're doing and investing in active travel and that in the strategy as well, I think it's just important to reflect and to recognise that the points that you make about smoking are of real interest, because the legislative change helped to move things on with a broader change taking place at different levels within different parts of the country. But it led to wider-spread cultural change, in particular people's attitudes around smoking around children, and smoking around food as well. You still see that carrying on. You are suddenly seeing a wider shift in attitudes, and, as you know, I agree with you on minimum unit pricing - that's why I took through the minimum unit pricing legislation in this place. I think we'll see a similar impact here, not just a reduction in the amount of alcohol but the amount of high strength and very cheap alcohol that is consumed as well. So, in the strategy, we do set out that we do, as I said to Angela, want to test the limits of our powers - the powers we currently have, for example the powers available to us in the Public Health (Wales) Act 2017 we passed in the last Assembly term, as well as looking in that delivery plan to have future options for legislation, to set out how we might use powers that are available to us in terms of our competence to set up the legislation to allow us to do so as well. Because there are things to think about in terms of advertising and promotion. And then some of that is difficult, because we have some people who raise income in different ways at present. If you think about healthy vending, it's part of what we see within the health service, but also in leisure centres too as well. We don't run those directly, and yet I can tell you, when I take my son swimming, as I do regularly, and he's got far too much energy, as most five-year-old children do, but it's great - except, we finish swimming and we sit down to put our shoes on and we're sat in front of a vending machine that is full of chocolate. My son's five, and he sees a bag full of chocolate and he says, 'Daddy, can I have some chocolate?' So, I have to tell him 'no', so I end up being a bit like bad dad, but I'm doing the right thing. So, there's something about how we change the environment so you're not having those different and mixed messages. Because if I tell him, 'This is a treat', then every time he goes around to try and do the right thing, that is there in front of him. That's part of what we need to see a shift and change in as well. Just finally, on your point about walking, for those of us who have jobs here, this job is not great for physical activity. I regularly walk from the basement up to the fifth floor, because often it is the only exercise I'll get in the day. Otherwise, I'm sat on my backside talking or stood on my feet talking - not a great deal of exercise. So, there is a challenge about our working environment, and not just us in this place, but people who work in office jobs. There are a range of jobs we now undertake in more modern economies that are not physically active in the way that lots of people would have gone to work and had to earn a living in the past. There is a challenge about what we choose to do in a workplace to make it more physically active, but also, then, about what we choose to do in our time outside of work as well. So, big system shift behaviour change is part of what we want to see, and as you say, and I'm glad you recognise, it isn't all about the Government, it is about all the choices that we make together.
Welsh: Fe hoffwn i ddiolch i Dr Lloyd am ei bregeth a'i ddarlith ddiddorol. Rwy'n cytuno â'r rhan fwyaf o'r hyn a ddywedodd. Ceir cytundeb ynglŷn â'n sefyllfa bresennol ni a'r hyn yr ydym ni am geisio ei wneud. Yn hytrach na thrafod ffeithiau a ffigurau o ran yr hyn yr ydym ni'n ei wneud a buddsoddi mewn teithio llesol a hynny yn y strategaeth hefyd, rwy'n credu ei bod yn bwysig myfyrio a chydnabod bod y pwyntiau a wnewch chi am ysmygu o ddiddordeb gwirioneddol, oherwydd fe wnaeth y newid deddfwriaethol helpu i symud pethau ymlaen gyda newid ehangach yn digwydd ar wahanol lefelau mewn gwahanol rannau o'r wlad. Ond fe arweiniodd hyn at newid diwylliannol ehangach, yn enwedig o ran agweddau pobl tuag at ysmygu o amgylch plant, ac ysmygu o amgylch bwyd hefyd. Rydych chi'n gweld hynny'n parhau o hyd. Yn sydyn, rydych chi'n gweld newid mwy eang o ran agweddau, ac, fel y gwyddoch chi, rwy'n cytuno â chi o ran isafswm pris uned - dyna pam y gwnes i ddwyn y ddeddfwriaeth isafbris uned gerbron y lle hwn. Rwy'n credu y byddwn ni'n gweld effaith debyg yma, nid yn unig gostyngiad yn swm yr alcohol ond yn swm yr alcohol o gryfder uchel a rhad iawn sy'n cael ei yfed hefyd. Felly, yn y strategaeth, rydym yn nodi ein bod ni, fel y dywedais wrth Angela, yn dymuno profi terfynau ein pwerau - y pwerau sydd gennym ni ar hyn o bryd, er enghraifft y pwerau sydd ar gael inni yn Neddf Iechyd Cyhoeddus (Cymru) 2017 a basiwyd yn y tymor Cynulliad diwethaf. Rydym hefyd yn y cynllun cyflawni hwnnw yn ceisio cael dewisiadau ar gyfer deddfwriaeth yn y dyfodol, a nodi sut y gallem ni ddefnyddio'r pwerau sydd ar gael i ni o ran ein cymhwysedd i sefydlu'r ddeddfwriaeth i ganiatáu inni wneud hynny hefyd. Oherwydd mae yna bethau i feddwl amdanyn nhw o ran hysbysebu a hyrwyddo. Ac yna mae rhywfaint o hynny'n anodd, oherwydd mae gennym rai pobl sy'n ennill incwm mewn gwahanol ffyrdd ar hyn o bryd. Os ystyriwch beiriannau gwerthu bwyd iach, mae'n rhan o'r hyn yr ydym yn ei weld o fewn y gwasanaeth iechyd, ond mewn canolfannau hamdden hefyd. Nid ydym yn rhedeg y rhain yn uniongyrchol, ac eto gallaf i ddweud wrthych, pan fydda i'n mynd â'r mab i nofio, fel y gwnaf i'n rheolaidd, ac mae ganddo ef lawer gormod o egni, fel sydd gan y rhan fwyaf o blant pump oed, ond mae'n hyfryd - onibai pan fyddwn yn gorffen gyda'r nofio ac yn eistedd i lawr i wisgo'n esgidiau, o'n blaenau mae yna beiriant gwerthu siocled. Pump oed yw fy mab, ac mae'n gweld bag llawn siocled ac yn gofyn, 'Dadi, a gaf i siocled?' Felly, mae'n rhaid imi ei wrthod, ac felly rwy'n mynd yn hen dad blin, ond rwy'n gwneud y peth iawn. Felly, mae rhywbeth ynglŷn â sut yr ydym ni'n newid yr amgylchedd fel na chewch chi'r negeseuon gwahanol a chymysg hynny. Oherwydd os bydda i'n dweud wrtho ef, 'Trît yw'r siocled', yna bob tro y bydd ef yn ceisio gwneud y peth iawn, dyna fydd o'i flaen ei lygaid. Mae angen gweld newid a symudiad oddi wrth hynny hefyd. Yn olaf, o ran eich pwynt chi am gerdded, i'r rhain ohonom sydd â swyddi yn y fan hon, nid hon yw'r swydd orau ar gyfer gweithgarwch corfforol. Rwy'n cerdded yn rheolaidd o'r llawr isaf i'r pumed llawr, oherwydd yn aml dyna'r unig ymarfer corff y byddaf yn ei wneud yn ystod y dydd. Fel arall, rwy'n eistedd ar fy mhen-ôl ac yn siarad neu'n sefyll ar fy nhraed ac yn siarad - nid oes lawer iawn o ymarfer corff. Felly, mae her ynglŷn â'n hamgylchedd gwaith, ac nid dim ond y ni yn y lle hwn, ond i bobl sy'n gweithio mewn swyddfeydd. Mae amrywiaeth o swyddi yn cael eu gwneud bellach mewn economïau mwy modern nad ydynt yn gorfforol egnïol yn y ffordd y byddai llawer o bobl yn arfer mynd i'r gwaith a gorfod ennill bywoliaeth yn y gorffennol. Mae yna her o ran yr hyn y dewiswn ni ei wneud yn y gweithle i'w wneud yn fwy egnïol yn gorfforol ond hefyd, wedyn, o ran yr hyn y dewiswn ni ei wneud yn ein hamser y tu allan i'r gwaith. Felly, mae newid ymddygiad yn yr holl system yn rhan o'r hyn yr ydym ni'n dymuno ei weld, ac fel y dywedwch chi, ac rwy'n falch eich bod chi'n cydnabod hynny, nid yw hyn yn ymwneud â'r Llywodraeth yn unig, mae'n ymwneud â'r holl ddewisiadau a wnawn ni gyda'n gilydd.